བོད་ཁ་བ་ཅན་གྱི་མེས་པོ་རྣམས་ཀྱིས་ང་ཚོའི་ཕ་མའི་མི་རབས་ལ་བཞག་པའི་ཡུལ་ལྗོངས་ནི་ཅི་འདྲའི་གཙང་བ་དང་མཛེས་པ་ཡིན་མོད།འོན་ཀྱང་ད་ལྟའི་ང་ཚོའི་མི་རབས་རྣམས་ཀྱི་སེམས་ཤིན་ཏུ་སྐྱོ་དགོས་པ་ཞིག་ལ།དུས་རབས་ཉི་ཤུ་བའི་ལོ་རབས་ལྔ་བཅུ་ཡས་མས་ནས་བཟུང་།དམངས་གཙོ་བཅོས་བསྒྱུར་ནས་རིམ་པར་རིག་གནས་གསར་བརྗེ་ཆེན་པོ་དང་འབྲེལ་བའི་གྲལ་རིམ་འཐབ་རྩོད་སོགས་བྱུང་བའི་དུས་འགྱུར་ཆེན་པོའི་ནང་དུ་བོད་ཁ་བ་ཅན་ཞེས་པའི་ས་སྤྱོད་ཀྱི་ཞིང་ཁམས་ལྟ་བུར་གྱུར་པའི་ཡུལ་ལྗོངས་སྤྱི་དང་།བྱེ་བྲག་ཏུ་ལུང་བ་རེ་རེའི་ནང་དུ་ས་བརྐོ་རྡོ་སློག་དང་།རྩྭ་འབྲེག་ཤིང་གཅོད།ཆུ་བཀག་གཏེར་འདོན་སོགས་བདུད་ནག་གིས་ས་སྟེང་བརླག་པ་ལྟར་གྱིས་བོད་རང་སྐྱོང་ལྗོངས་གཙོས་པའི་སི་ཁྲོན་དང་།མཚོ་སྔོན།ཀན་སུའུ།ཡུན་ནན་སོགས་ཀྱི་ཁོངས་སུ་གཏོགས་པའི་བོད་རིགས་རང་སྐྱོང་ཁུལ་དང་རྫོང་སོགས་ཀྱི་ཁོར་ཡུག་གི་གཡང་བཅུད་སུ་གྱུར་པའི་གངས་རི་དང་།ཆུ་བོ།མཚོ།ནགས་ཚལ།སྤང་ལྗོངས།གཏེར་ཁ་སོགས་ཐམས་ཅད་ལོ་རེ་ནས་ལོ་རེ་བཞིན་དུ་ཉམས་ཀྱིན་ཡོད་པའི་གནད་དོན་ཚབས་ཆེན་པོ་ལ་བསམ་གཞིགས་ནན་ཆེན་ཞིག་དགོས་པའི་དུས་སུ་སླེབས་པ་མ་ཡིན་ནམ།